62019TO0627_INF
Kendelse afsagt af Rettens præsident den 31. januar 2020 –Schindler m.fl. mod Kommissionen
(Sag T-627/19 R)
»Særlige rettergangsformer – område med frihed, sikkerhed og retfærdighed – Det Forenede Kongeriges udtræden af Den Europæiske Union – Det Forenede Kongeriges statsborgere, der er bosiddende i en anden EU-medlemsstat – tab af EU-borgerskab – passivitetssøgsmål – afvisning af begæringen om foreløbige forholdsregler«
1.
Særlige rettergangsformer – udsættelse af gennemførelse – foreløbige forholdsregler – betingelser – fumus boni juris – uopsættelighed – alvorlig og uoprettelig skade – kumulativ karakter – afvejning af samtlige interesser i sagen – rækkefølge for undersøgelse og metode til efterprøvelse – skønsbeføjelse for dommeren i sager om foreløbige forholdsregler
(Art. 256, stk. 1, TEUF, art. 278 TEUF og 279 TEUF; Rettens procesreglement, art. 156)
(jf. præmis 12, 14 og 15)
2.
Særlige rettergangsformer – udsættelse af gennemførelse – betingelser for antagelse til realitetsbehandling – sagsøgerens interesse i at opnå den udsættelse, der er anmodet om – begæring rettet mod en negativ forvaltningsafgørelse – udsættelse, der ikke kan ændre sagsøgerens situation – manglende søgsmålsinteresse – afvisning
(Art. 278 TEUF; Rettens procesreglement, art. 156, stk. 4)
(jf. præmis 21)
3.
Grænsekontrol, asyl og indvandring – indvandringspolitik – status for britiske statsborgere efter tidspunktet for Det Forenede Kongeriges udtræden af Unionen – vedtagelse af foreløbige forholdsregler – Kommissionens kompetence – anmodning om foreløbige forholdsregler, der har til formål at pålægge Kommissionen et påbud om at udstede retsakter, hvorved sagsøgernes unionsborgerskab bevares efter det nævnte tidspunkt, eller der fastsættes en alternativ status – indsigelsen forkastet
(Art. 263 TEUF, 266 TEUF og 279 TEUF)
(jf. præmis 24)
Angående
Søgsmål anlagt i henhold til artikel 279 TEUF og artikel 156 i Rettens procesreglement med påstand om dels at suspendere Kommissionens udtrykkelige afslag af 13. september 2019 på at anerkende, at den har undladt at træffe afgørelse, dels at pålægge Kommissionen at træffe visse foreløbige foranstaltninger for at bevare sagsøgernes EU-borgerskab efter tidspunktet for Det Forenede Kongerige Storbritannien og Nordirlands udtræden af Den Europæiske Union og vedtage en foreløbig afgørelse om en alternativ status i forhold til det nævnte EU-borgerskab, som er sammensat af forskellige foranstaltninger vedrørende indrejse, ophold, sociale rettigheder og erhvervsudøvelse i tilfælde af, at der ikke nås en aftale om Det Forenede Kongeriges udtræden af Den Europæiske Union.
Konklusion
1)
Begæringen om foreløbige forholdsregler tages ikke til følge.
2)
Afgørelsen om sagsomkostningerne udsættes.